**Të dhënat e Shqipërisë për të drejtat e njeriut do të shqyrtohen nga Rishikimi Periodik Universal**

**GJENEVË (1 maj 2019)** – Grupi i Punës së Rishikimit Periodik Universal (UPR) i Këshillit të Kombeve të Bashkuara për të Drejtat e Njeriut do të shqyrtojë për herë të tretë të dhënat e Shqipërisë në lidhje me të drejtat e njeriut. Ky shqyrtim do të zhvillohet ditën e hënë, më 5 maj 2019, gjatë një takimi që do të transmetohet drejtpërdrejt në [webcast live](http://webtv.un.org/).

Shqipëria është një prej 14 shteteve që do të rishikohet nga Grupi i Punës UPR gjatë seancës së radhës që do të zhvillohet më datat 6-17 maj.  [Rishikimi i 1-rë dhe i 2-të UPR](https://www.ohchr.org/EN/HRBodies/UPR/Pages/ALIndex.aspx) i Shqipërisë janë zhvilluar në muajin dhjetor 2009 dhe në prill 2014.

Dokumentet mbi të cilët bazohet rishikimi përfshijnë: 1) raportin kombëtar – informacion që ofrohet nga shteti subjekt i rishikimit; 2) informacionet që përmbajnë raportet e ekspertëve dhe grupeve të të drejtave të njeriut, të cilat njihen si Procedurat e Veçanta, organet e traktateve të të drejtave të njeriut dhe subjekte të tjera të OKB-së; 3) informacione të ofruara nga aktorët e tjerë, duke përfshirë institucionet vendase të të drejtave të njeriut, organizatat rajonale dhe grupet e shoqërisë civile.

Të tre **raportet** që shërbejnë si bazë për rishikimin e Shqipërisë më 6 maj mund të gjenden [këtu](https://www.ohchr.org/EN/HRBodies/UPR/Pages/ALIndex.aspx).

**Vendi**: Salla 20, Palais des Nations, Gjenevë

**Data dhe ora**: 14.30 – 18.00, e hënë, 6 maj (me orën e Gjenevës, GMT +1 orë)

UPR-ja është një proces unik që përfshin rishikimin periodik të të dhënave në lidhje me të drejtat e njeriut të 193 shteteve anëtare të OKB-së.  Duke u nisur nga takimi i parë për këtë proces i mbajtur në muajin prill 2008, 193 shtetet anëtare të OKB-së janë shqyrtuar dy herë përgjatë ciklit të parë dhe të dytë të UPR-së.  Edhe gjatë ciklit të tretë të UPR-së, shtetet pritet të bëjnë të ditura hapat që kanë ndërmarrë për të zbatuar rekomandimet e dhëna gjatë shqyrtimeve të mëparshme, të cilat kanë marrë angazhimin t’i zbatojnë, si dhe të theksojnë zhvillimet e fundit në lidhje me të drejtat e njeriut në vend.

Delegacioni i Shqipërisë do të kryesohet nga Znj. Artemis Dralo, Zëvendësministre për Evropën dhe Punët e Jashtme.

Të tre përfaqësuesit e shteteve që do të luajnë rolin e raportuesve (“trojka”) për rishikimin e Shqipërisë janë: Çekia, Filipinet dhe Senegali.

Seanca do të transmetohet në **webcast** në <http://webtv.un.org>

Lista e folësve dhe të gjitha deklaratat që do të bëhen gjatë rishikimit të Shqipërisë do të postohen në [UPR Extranet](https://extranet.ohchr.org/sites/upr/Sessions/33session/Albania/Pages/default.aspx).

Grupi i Punës UPR **pritet të miratojë rekomandimet** për Shqipërinë në orën 15.30, më 10 maj.  Shteti subjekt rishikimi mund të dëshirojë të shprehë pozicionet e veta në lidhje me rekomandimet e dhëna gjatë rishikimit.  Rekomandimet do t’u vihen paraprakisht në dispozicion mediave po atë ditë.

FUND

*Për më shumë informacion dhe kërkesa nga mediat, ju lutemi kontaktoni Rolando Gómez në numrin +41 (0) 22 917 9711*

*Për të mësuar më shumë rreth Rishikimit Periodik Universal, vizitoni:* [*www.ohchr.org/hrc/upr*](http://www.ohchr.org/hrc/upr)

**Këshilli i Të Drejtave të Njeriut i OKB-së; na ndiqni në mediat sociale:** [Facebook](https://www.facebook.com/UNHRC)  [Twitter](https://twitter.com/UN_HRC)  [YouTube](https://www.youtube.com/c/UNHumanRightsCouncil)[Instagram](https://www.instagram.com/humanrightscouncil/)